Camilla Christensen skulle ta Bybanen i 1600-tiden, men oppdaget raskt at den ikke gikk da hun så at vognen hadde en knust rute.

– Etter hva jeg forsto så var det en varebil som hadde knust den. Det var en ambulanse på stedet med blålys, men jeg så ingen skadde personer, sier Camilla Christensen.

Ulykken skjedde ved bybanestoppet ved Brann Stadion i retning sentrum.

– Etter å ha styrt på en god stund fikk de ryddet opp, og banen kunne gå igjen, sier Christensen, klokken 16.20 onsdag ettermiddag.

BA var i kontakt med Keolis ,som drifter Bybanen, torsdag kveld. De kunne utdype hva som skjedde.

– Ingen ble skadet i sammenstøtet. Denne vognen ble tatt ut av trafikk. Bybanen ble omtrent ti minutter forsinket, sier beredskapsvakt Leonel Munoz.